Viðvörun : Björgunarsveitir á Vesturlandi eru nú í viðbragðsstöðu vegna enn einnar lægðarinnar sem ganga mun yfir landið í nótt eða fyrramálið . Veðurstofa Íslands býst við stormi víða um land á morgun , einkum hér vestantil á landinu . Það verður suðaustanátt , víða 8 - 15 m / s og rigning eða slydda sunnan - og vestantil um tíma , annars hægari og úrkomulítið . Hvessir síðan í nótt , suðaustan 20 - 28 m / s í fyrramálið , hvassast við suðvestur - og vesturströndina og rigning sunnan - og vestanlands á morgun . Talsverð eða mikil úrkoma suðaustanlands . Suðaustan 13 - 18 m / s og úrkomulítið norðaustantil . Heldur hægari og suðlægari síðdegis á morgun . Hiti 0 til 6 stig , en víða 2 til 8 stig á morgun .